text: En god juleøl fra Varde
  04 december 2010 kl. 16.07
  Hundredevis af ølkendere var i dag samlet i Ribe for at kåre årets bedste lokale juleøl.
  Det er en tilbagevendende tradition at den bedste juleøl fra et Bryggeri i det Gamle Ribe Amt skal kåres. 
  I år var der fire øl med i konkurrencen. Blandt andet juleøllen fra Fanø Bryghus, der i gratisavisen 24 timer er blevet kåret til årets bedste. Men sådan gik det ikke i dag. 
  Konkurrencen var hård og det var juleøllen fra Warwick Bryghus i Varde - også kaldet hjertensfryd - der vandt.
  